দূরবতী পর্যটকেরা ‘হাম হাম’ দেখার জন্য এলে অন্ততপক্ষে সপ্তাহখানেক সময় হাতে নিয়ে এলে ভালো হয়। এ সপ্তাহখানেক সময়টাতে আপনাকে অবস্থান নিতে হবে বিভিন্ন আবাসিক হোটেল এবং রেস্তোরাঁয়। আত্মীয় বাড়ি থাকলে তো আর কোনো কথাই নেই। ‘হাম হাম’ ঝরনা এলাকায় থাকার মতো তেমন ভালো ব্যবস্থা নেই। তবে নিজেকে যদি মানিয়ে নিতে পারেন তাহলে তৈলংবাড়ী কিংবা কলাবন আদিবাসী বস্তিতে থাকতে পারেন অনায়াসে। অথবা গ্রহণ করতে পারেন আদিবাসীদের অতিথিয়ানা। তবে সবচে ভালো হয় মৌলভীবাজার অথবা শ্রীমঙ্গলের আবাসিক হোটেল ও রেস্তোরাঁয় অবস্থান নিলে। এখানে ‘দুসাই’, এবং ‘গ্রেন্ট সুলতানের’ মতো আন্তর্জাতিক মানের পাঁচতারকা হোটেলসহ আছে বিভিন্ন মানের হোটেল ও রেস্তোরাঁ। এখানে থাকার সুব্যবস্থা ও খাওয়া-দাওয়া সবই করতে পারবেন নিজের পছন্দমত।